Rietumviru apriņķis
Rietumviru apriņķis (igauņu: Lääne-Viru maakond) ir viens no 15 Igaunijas apriņķiem. Apriņķis atrodas valsts ziemeļos, tas robežojas ar Harju un Jervas apriņķiem rietumos, Jegevas apriņķi dienvidos, Austrumviru apriņķi austrumos, bet ziemeļos to apskalo Somu līcis. Rietumviru apriņķa administratīvais centrs ir Rakvere. Apriņķī daļēji atrodas Endlas dabas rezervāts.